Na temelju članka 120. Zakona o proračunu („Narodne novine“ broj 144/21), članka 6. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 67/2022) i članka 28. Statuta Općine Šolta, Općinsko vijeće Općine Šolta („Službeni glasnik Općine Šolta“ br. 06/21), Općinsko vijeće Općine Šolta na svojoj _____. sjednici, održanoj dana _______.2026. godine, donosi:
ODLUKU
o dugoročnom kreditnom zaduživanju Općine Šolta

Članak 1.
Odobrava se dugoročno kreditno zaduživanje Općine Šolta kod Hrvatske banke za obnovu i razvitak (HBOR) u ukupnom iznosu od 400.000,00 EUR (slovima: četiristotisuća eura).

Članak 2.
Sredstva iz članka 1. ove Odluke koristit će se namjenski za sufinanciranje kapitalnog projekta K100004 „Rekonstrukcija kulturno-informativnog centra Gornje Selo“, sufinanciranog iz Integriranog teritorijalnog programa u financijskom razdoblju 2021.-2027., temeljem Ugovora o dodjeli bespovratnih sredstava oznake IP.3.2.28.0001.

Članak 3.
Zaduživanje iz članka 1. ove Odluke realizirat će se pod sljedećim ugovorenim uvjetima:
· Kreditor: Hrvatska banka za obnovu i razvitak (HBOR).- izravno kreditiranje putem programa kreditiranja investicije javnog sektora
· Iznos kredita: 400.000,00 EUR.
· Krajnji rok korištenja kredita: do 30.09.2027.
· Otplata kredita: 10 godina uključujući 1 godinu počeka 
· Rok i način otplate: u 108 jednakih uzastopnih mjesečnih rata koje dospijevaju zadnjeg dana u mjesecu (1.rata dospijeva 31.10.2028.godine)
· Kamatna stopa: 3,34% godišnje, fiksna, uz mogućnost subvencioniranja od strane HBOR-a, te bi ista u tom slučaju iznosila 2,24% godišnje, fiksno
· Interkalarna kamata: U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno
· Zatezna kamata: U skladu s važećom odlukom o kamatnim stopama HBOR-a, promjenjiva
· Način povlačenja: Sukcesivno, u 4 jednake tranše od po 100.000,00 EUR, kroz 2026. i 2027. godinu:
· 30.09.2026. – 100.000,00 EUR
· 31.12.2026. – 100.000,00 EUR
· 31.03.2027. – 100.000,00 EUR
· 30.06.2027. – 100.000,00 EUR
· Naknada za obradu kredita: 0,20% jednokratno, prije prvog korištenja
· Početak otplate glavnice: 31. listopada 2028. godine.
· Krajnji rok otplate: 30.rujna 2037. godine.
· Naknada za rezervaciju sredstava: Ne naplaćuje se
· Prijevremena otplata kredita: Prijevremena otplata je moguća uz prethodnu pisanu obavijest HBOR-u. Naknada za prijevremenu otplatu kredita se ne naplaćuje.
· Instrumenti osiguranja kredita: Zadužnica Općine Šolta

Članak 4.
Sredstva za otplatu glavnice kredita, pripadajućih kamata i naknada osigurat će se u Proračunu Općine Šolta unutar proračunskih godina kroz razdoblje otplate, a na teret općih prihoda i primitaka Općine Šolta.

Članak 5.
Kao instrument osiguranja potraživanja po kreditu iz članka 1. ove Odluke, Općina Šolta će izdati i predati HBOR-u zadužnicu ovjerenu kod javnog bilježnika.

[bookmark: _GoBack]Članak 6.
Ovlašćuje se Općinski načelnik Općine Šolta za sklapanje i potpisivanje Ugovora o kreditu s HBOR-om, kao i za izdavanje instrumenata osiguranja iz članka 5. ove Odluke, nakon dobivanja prethodne suglasnosti Vlade Republike Hrvatske.

Članak 7.
Ova Odluka stupa na snagu prvog dana od dana objave u „Službenom glasniku Općine Šolta”.

Članak 8.
Stupanjem na snagu ove Odluke prestaje važiti Odluka o dugoročnom kreditnom zaduživanju Općine Šolta „Službeni glasnik Općine Šolta” br. 12/2026.

